PATVIRTINTA

Švenčionių Juliaus Siniaus meno mokyklos direktoriaus 2024 m. spalio 24 d. įsakymu Nr. V-47

**ŠVENČIONIŲ JULIAUS SINIAUS MENO MOKYKLA**

2024 m. spalio 24 d.

Švenčionys

**KONCERTMEISTERIO PAREIGYBĖS APRAŠYMAS**

**I SKYRIUS**

**PAREIGYBĖ**

1. Pareigybė - koncertmeisteris

2. Pareigybės lygis – B.

3. Mokytojas pavaldus tiesiogiai Švenčionių Juliaus Siniaus meno mokyklos direktoriui .

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM MOKYTOJUI**

4. Mokytojas, einantis šias pareigas, turi atitikti šiuos specialius reikalavimus:

4.1. turėti ne žemesnį negu aukštesnįjį išsilavinimą;

4.2. turėti muzikos mokytojo ir pedagogo kvalifikaciją;

4.3.būti nepriekaištingos reputacijos, kaip ji apibrėžta LR Švietimo įstatyme, laikytis Pedagogų etikos kodekso;

4.4. išmanyti LR Darbo kodeksą, LR Švietimo įstatymą, mokyklos nuostatus, darbo tvarkos taisykles, darbo ir priešgaisrinės saugos instrukcijas ir kitus teisės aktus reglamentuojančius mokinių ugdymą ir mokytojo darbą;

4.5. gebėti dirbti Word, Exel, Power Point programomis, naudotis internetinėmis programomis bei elektroniniu paštu arba būti išklausęs kompiuterinio raštingumo kursus (programas), atitinkančius LT švietimo ir mokslo ministro patvirtintus reikalavimus mokytojų kompiuterinio raštingumo programoms;

4.6. būti išklausęs specialiosios pedagogikos ir specialiosios psichologijos kursus ( arba studijų metu yra išklausęs ne mažesnės 60 valandų kursą) mokytojams, vaikų turizmo renginių vadovų mokymo programą, priešgaisrinės saugos mokymo programą, turėti darbuotojo civilinės saugos mokymo ir sveikatos žinių atestavimo pažymėjimus;

4.7. taikyti taisyklingos lietuvių kalbos, kalbos kultūros normų reikalavimus, sklandžiai ir argumentuotai dėstyti mintis žodžiu ir raštu;

4.8. pasitikrinti sveikatą ir turėti galiojančią asmens medicininę knygelę;

4.9. turėti galiojantį privalomųjų higienos įgūdžių ir pirmosios pagalbos mokymų pažymėjimą;

4.10. gebėti organizuoti ir analizuoti ugdymo, mokymo (si) strategijas, rengti ugdymo projektus, skleisti gerąją pedagoginio darbo patirtį;

4.11. gebėti užtikrinti ugdomų mokinių saugumą, emociškai saugią mokymosi aplinką, reaguoti į smurtą ir patyčias pagal mokyklos nustatytą tvarką;

**III SKYRIUS**

**ŠIAS PAREIGAS EINANČIO MOKYTOJO FUNKCIJOS**

5. Šias pareigas einantis mokytojas vykdo šias funkcijas:

5.1. Pagal mokyklos ugdymo planą veda pamokas, įskaitant privalomų ar pasirenkamų

mokomųjų dalykų, neformaliojo švietimo valandas ir valandas, skirtas ugdymo poreikiams tenkinti bei mokymosi pagalbai teikti.

5.2. Vykdo funkcijas susijusias su kontaktinėmis valandomis: ruošiasi pamokoms, rengia pamokų planus, rengia individualizuotas ar grupines užduotis, rengia mokomąją medžiagą, vertina mokinių pasiekimus, analizuoja mokinio individualią pažangą ir informuoja vaiko atstovus, pildo elektroninį dienyną, tikrina ir taiso mokinių atliktas užduotis, stebi ir veda atviras pamokas, įsivertina savo veiklą, tobulina profesines kompetencijas.

5.3. Planuoja, organizuoja ir vykdo veiklas mokyklos bendruomenei, bendradarbiauja su kitais mokytojais, dalyvauja mokyklos organizuojamuose kvalifikacijos tobulinimo ir kituose renginiuose, darbo grupėse ir komisijose, laiku tvarko savo veiklos dokumentus, vykdo kitus mokyklos vadovų pavedimus ir mokyklos tarybos, mokytojų tarybos, metodinės tarybos nutarimus. Dalyvauja mokyklos organizuojamuose posėdžiuose, susirinkimuose. Analizuoja ugdomų mokinių individualią pažangą, aptaria ją mokytojų, tėvų susirinkimuose. Ruošia mokinius koncertams, konkursams, miesto šventėms, projektams, čempionatams, kartu dalyvauja ir yra atsakingi už mokinių saugumą išvykų metu. Prižiūri ir palaiko tvarką darbo aplinkoje.

**IV SKYRIUS**

**BAIGIAMOSIOS NUOSTATOS**

6.Pasikeitus iki einamųjų metų rugsėjo 1 d. sulygtam kontaktinių valandų skaičiui, atitinkama apimtimi pasikeičia nekontaktinių valandų skaičius 5.3. punkte numatytoms veikloms meno mokyklos bendruomenei.

7. Konkrečios koncertmeisterio pareigybės funkcijos, numatomos mokslo metams, suderinamos su mokytoju ir tvirtinamos atskiru direktoriaus įsakymu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUSIPAŽINAU

Data \_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)